SAGA (FDF-Samvirkets Atletik- og Gymnastik Afdeling) er en dansk idrætsklub hjemmehørende på Frederiksberg i København.  Klubben blev stiftet i 27. oktober 1943 af 12 kammerater fra FDF-samvirket, der mødtes til motionsgymnastik på Duevej Skole. De havde på dette tidspunkt ikke tækten at klubben skulle udvikle sig hen mod en forening med såvel motions- som konkurrence idræt. FDF-Samvirket har stadig et medlem i klubbens Repræsentantskab. Klubben startede med motionsgymnastik senere kom atletik og håndbold til som nye afdelinger. håndboldafdelingen fusionerede i 1988 med Frederiksberg Idræts-Forening. Klubben har nu to afdelinger: Gymnastik og atletik.